b'\n_START_ARTICLE_\nBabino Polje\n_START_SECTION_\nGeografija\n_START_PARAGRAPH_\nBabino Polje je raztegnjeno naselje v osrednjem delu otoka. Naselje le\xc5\xbei okoli 6 km jugovzhodno od\xc2\xa0\xc2\xbbluke\xc2\xab\xc2\xa0Sobra na istoimenskem polju v vzno\xc5\xbeju 514 mnm visokega Veljeg Grada, najvi\xc5\xa1jega vrha na otoku._NEWLINE_Okolica Babnega Polja je porasla z makijo in borovimi gozdovi. Tu so tudi obdelovalne povr\xc5\xa1ine, kjer prideljujejo povrtnine, olj\xc4\x8dni nasadi in vinogradi.\n_START_SECTION_\nZgodovina\n_START_PARAGRAPH_\nV starih listihah se naselje prvi\xc4\x8d omenja 1222. Cerkvico sv. Andrije postavljena na prehodu iz 10. v 11. stoletje, so v 14. stoletju prezidali. Baro\xc4\x8dna cerkev sv. Vlaha se omenja v 15. stoletju._NEWLINE_Nekdanji dvorec \xc2\xbbmljetskega kneza\xc2\xab\xc2\xa0je sedaj stanovanjska stavba.\n_START_SECTION_\nZanimivosti\n_START_PARAGRAPH_\nOb obali na ju\xc5\xbeni strani otoka, okoli 4\xc2\xa0km pod naseljem je ve\xc4\x8d podzemnih jam, med katerimi izstopajo: 100 m dolga Movrica, 400 m dolga Osta\xc5\xa1evica in Pe\xc4\x87ina jama (tudi Odisejeva \xc5\xa1pilja). Son\xc4\x8dni \xc5\xbearki v jamah, ki se odbijajo od morske gladine, ustvarjajo lepe mavri\xc4\x8dne prizore.'